Diari Oficial de la Generalitat Valenciana


Sumari del DOGV 147, del 23-02-1984 (1984/802699)

DECRET 7/1984, de 23 de gener, del Consell de la Generalitat Valenciana , pel qual s'autoritza la composició del Claustre Universitari Constituent de la Universitat de València i la normativa d'elecció.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1984/01/23/7/dof/vci/html**

### Dades del document

Número de DOGV
:   147

Data del DOGV
:   23-02-1984

Secció del DOGV
:   DISPOSICIONS GENERALS

Número del document
:   1984/802699


Data del document
:   23-01-1984

Organisme emissor
:   Conselleria de Cultura, Educació i Ciència

Tipus de document
:   Decret

Decret 7/1984, de 23 de gener, del Consell de la Generalitat Valenciana, pel qual s'autoritza la composició del claustre Universitari Constituent de la Universitat de València i la normativa d'elecció.  
La Llei Orgànica 11/1983, de 25 d'agost, Llei de Reforma Universitària estableix en la disposició transitòria segona, apartat dos, que la composició del Claustre Universitari Constituent de cada Universitat, així com la normativa d'elecció dels membres, seran proposats per les Juntes de Govern d'aquelles i ratificats pels òrgans corresponents de les Comunitats Autònomes que tinguen reconeguda en els Estatuts d'Autonomia competència en matèria d'educació superior.   
D'altra banda, la Llei Orgànica 5/1982, d'1 de juliol, que aprova l'Estatut d'Autonomia de la Comunitat Valenciana, estableix en l'article 35 la competència plena de la Generalitat Valenciana sobre la regulació i administració de l'ensenyament a tots els nivells.   
Tenint en compte que el Consell és l?òrgan competent per a autoritzar la composició i la normativa d'elecció del Claustre Universitari Constituent de la Universitat de València, proposades per la Junta Permanent de la Comissió Gestora.   
A proposta del Conseller de Cultura, Educació i Ciència, prèvia deliberació del Consell de la Generalitat Valenciana, en sessió celebrada el 23 de gener de 1984,   
DECRETE:   
Article primer  
S'autoritza, segons que disposa el número dos de la Disposició Transitòria Segona de la Llei Orgànica 11/1983, de 25 d'agost, Llei de Reforma Universitària, la proposta de composició del Claustre Universitari Constituent acordada per la Junta de Govern de la Universitat Literària de València, i queda en conseqüència aquest Claustre Universitari Constituent integrat pels representants elegits pels Centres d'acord amb les regles següents:   
1. El nombre base de membres del Claustre Universitari Constituent a distribuir entre els grups de la Comunitat Universitària a què fa referència el número dos de la Disposició Transitòria Segona de la Llei Orgànica 11/1983 de Reforma Universitària, serà de 650, sense perjudici de la representació assenyalada a l'Hospital Clínic Universitari en l'apartat E) del número dos d'aquest article, que no es comptabilitzarà per assolir aquell número base. L'esmentat número base, d'altra banda, serà modificat per les addicions necessàries que resulten d'arrodonir per excés les fraccions produïdes en aplicar les regles que s'assenyalen en el número dos següent.   
2. Les proporcions per grup seran:   
A) El 52 % del número base del Claustre (338) seran Professors Doctors, distribuïts proporcionalment al nombre de Professors Doctors de cada Centre. La quantitat resultant serà distribuïda a cada Centre, proporcionalment entre els Professors Doctors Numeraris i Professors Doctors No Numeraris.   
B) El 13 % del número base del Claustre (85) seran Professors no Doctors , distribuïts proporcional ment al nombre de Professors No Doctors de cada Centre. La quantitat resultant serà distribuida a cada Centre, proporcionalment entre Professors No Doctors Numeraris i Professors No Doctors No Numeraris.   
C) El 24 % del número base del Claustre (156) seran estudiants, distribuïts proporcionalment al nombre d'estudiants de cada Centre.   
D) L'11 % del número base del Claustre (72) seran membres del PAS, distribuïts proporcionalment al nombre de membres del PAS, de cada Centre. A aquests efectes, tindrà la consideració de Centre, a més de les Facultats, Escoles i Col.legis Universitaris, els Serveis Centrals. Entre els representants dels Serveis Centrals haurà d'elegir-se, almenys, un pels següents col.lectius: Biblioteca Central Universitària, ICE, Col.legi Major Lluís Vives, Centre de Càlcul, Jardí Botànic i Camp d'Esports.   
E) Tretze representants elegits pel personal de l'Hospital Clínic contractat laboralment.   
3. Per cada Centre, entre els percentatges indicats, se'ls assignarà com a mínim un representant pels Professors Doctors, un pels Professors no Doctors, un pel PAS i dos pels alumnes.   
4. Les fraccions resultants del nombre de representants que corresponga a cada Centre i grup seran arrodonides sempre per excés. Quan, com a conseqüència de l'aplicació d'aquesta regla, la proporció de Doctors resulte inferior al 50 % del Claustre total, es complementarà el nombre de Doctors fins a assolir aquesta proporció, i serà distribuïda de la forma prevista.   
Atenent als criteris de distribució assenyalats en els números anteriors, i amb base en la normativa establerta en els articles següents, la Junta de Govern convocarà les eleccions a membres del Claustre Universitari Constituent, fixarà el període electoral i el nombre de representants de cada un dels grups expressats que hagen de ser elegits a cada Facultat o Escola, i alhora queda facultada per a resoldre els conflictes que puguen originar-se en el procés electoral i en la interpretació de la normativa.   
El Rector que resulte elegit per aquest Claustre s?hi integrarà com a membre i el presidirà. En cas que el Rector elegit fos ja membre del Claustre, podrà ser substituït en la condició de representant pel Centre que el va elegir.   
Article segon. De les normes electorals.   
1. L'elecció dels distints representants universitaris en el Claustre serà realitzada a cada Centre i grup (Professors Doctors, Professors No Doctors, PAS i estudiants), per sufragi universal, lliure, igual, directe i secret, d'acord amb els preceptes següents:   
2. Es obligació de les autoritats acadèmiques, i especialment del Rector, Degans i Directors de Centre, assegurar la realització de les eleccions corresponents. Amb aquesta finalitat i d'acord sempre amb els representants actuals d'aquests estaments , si els hi hagués , determinaran el dia, lloc i hora de les eleccions.   
En tot cas, les eleccions de cada Centre hauran de ser convocades pel Degà o Director, almenys, amb 15 dies d'antelació al dia determinat per a l'elecció, amb la suficient publicitat i als candidats se'ls facilitarà el contacte necessari amb els electors.   
El dia determinat per a la celebració de les eleccions serà constituïda una mesa electoral per cada grup d'electors, integrada per un representant del Degà o Director del Centre, que en serà el President, i els dos electors que ocupen els llocs primer i últim de les llistes d'electors i que estiguessen presents a l'hora fixada per a l'elecció. Quan una mesa no puga ser constituida per falta de vocals, el Degà designarà dues persones per tal de poder constituir-la. Finalitzada la votació, la mesa elaborarà i signarà l'acta amb els resultats obtinguts.   
3. Una vegada notificades al Rector, a través del Degà o Directors de Centre, per les meses electorals, les eleccions realitzades, hom procedirà a la proclamació dels candidats electes com a representants universitaris, amb la consegüent adquisició dels drets i deures inherents a la funció representativa, i als Centres haurà de publicar-se la llista de tots els integrants del Claustre.   
Article tercer  
El Claustre Constituent serà convocat per la Junta de Govern en el termini de 15 dies des de que acabe el període electoral perquè inicie la labor de redacció dels Estatuts de la Universitat.   
La convocatòria ha de fer-se pública amb set dies d'antelació a la data de la reunió.   
Toles les sessions anteriors a l'elecció del nou Rector seran presidides per una mesa d'edat, integrada pel Rector, que serà el President del Claustre, pel Professor de major edat, el Professor de menor edat, el de major edat dels representants del PAS i el de menor edat dels alumnes. Entre els integrants de la mesa serà designat un Secretari.   
Elegit el Rector, serà aquest qui presidirà el Claustre i el Secretari General de la Universitat qui actue com a Secretari, amb veu però sense vot.   
El Claustre Constituent haurà d'elaborar un Reglament Intern de funcionament.   
DISPOSICIO FINAL  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.   
València, 23 de gener de 1984.   
El Conseller de Cultura, Educació i Ciència,  
CEBRIA CISCAR I CASABAN  
El President de la Generalitat,  
JOAN LERMA I BLASCO


Còpia Permalink ELI